نوبل کالج آف فارمیسی

نوبل کالج آف فارمیسی، گلبرگہ، شمالی کرناٹک کے شہر گلبرگہ میں ایک تعلیمی ادارہ ہے ۔ نوبل کالج آف فارمیسی میں ڈپلومہ فارمیسی کا کورس ہے ۔ نوبل کالج آف فارمیسی ، حکومتِ کرناٹک سے  اور فارمیسی کاؤنسل آف انڈیا،  نئی دہلی، حکومتِ ہند سے تسلیم شدہ  ادارہ ہے۔ گو کہ شہر میں کئی ایک فارمیسی کالج  پہلے سے موجود ہیں، لیکن ڈپلومہ فارمیسی میں عوام کی بڑھتی ہوئی دلچسپی کے باعث حالیہ برس  مزید چند ادارے قائم کئے گئے ہیں جن میں نوبل کالج آف فارمیسی بھی شامل ہے۔  ڈپلومہ فارمیسی میں عوام کی مقبولیت کی ایک بڑی وجہ یہ بھی ہے کہ ڈپلومہ فارمیسی کی سند سے میڈیکل اسٹور کا لائسنس مل جاتا ہے جو عوام کے لیے ذریعہِ روزگار ہے ۔ ڈپلومہ فارمیسی میں داخلہ کے لیے سائنس سے پی یو سی ( بارہویں) پاس ہونا لازمی ہے۔ فارمیسی میں ڈپلومہ کے بعد طالبِ علم،  بی فارمیسی سالِ دوم میں براہ راست داخلہ لے سکتے ہیں۔ ایم فارم  اور ڈاکٹریٹ ( پی ایچ ڈی) کی پڑھائی کی سہولت بھی اس کے بعد موجود ہے ۔ نوبل کالج آف فارمیسی میں فی الحال ڈپلومہ فارمیسی کا کورس ہے۔ مستقبل قریب میں دیگر کورسس کےلیے بھی کالج کمیٹی کے عزائم ہیں ۔
بھارت میں 2019ء کی تاسیسات